b'\n_START_ARTICLE_\nLentokonehalli\n_START_PARAGRAPH_\nLentokonehalli on isokokoinen rakennus, joka suojaa pys\xc3\xa4k\xc3\xb6ity\xc3\xa4 lentokonetta s\xc3\xa4\xc3\xa4lt\xc3\xa4. Lentokonehallissa lentokoneita voidaan huoltaa ja s\xc3\xa4ilytt\xc3\xa4\xc3\xa4. Se vastaa lentokoneille samaa kuin autotalli autoille. Lentokonehalli sijaitsee yleens\xc3\xa4 lentokent\xc3\xa4ll\xc3\xa4. My\xc3\xb6s lentokoneiden valmistukseen k\xc3\xa4ytetty\xc3\xa4 rakennusta voidaan kutsua lentokonehalliksi. Lentotukialuksilla kannen alapuoliset lentokonehallit, joita voi olla yksi tai useampia, ovat tilat, joissa aluksen koneita s\xc3\xa4ilytet\xc3\xa4\xc3\xa4n ja huolletaan._NEWLINE_Lentokonehallista k\xc3\xa4ytet\xc3\xa4\xc3\xa4n my\xc3\xb6s englannista lainattua nimityst\xc3\xa4 hangaari. Hangaarilla tarkoitetaan joskus my\xc3\xb6s muunlaisia isoja hallirakennuksia ja suojia erilaisille aluksille ja kulkuv\xc3\xa4lineille, kuten autoille ja panssarivaunuille. Tieteiselokuvissa ja -kirjallisuudessa hangaari voi olla my\xc3\xb6s avaruusaluksella tai avaruusasemalla oleva avaruush\xc3\xa4vitt\xc3\xa4jien halli.'